
ŠILUTĖS RAJONO SAVIVALDYBĖS ADMINISTRACIJOS
TEISĖS IR CIVILINĖS METRIKACIJOS SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS VARDU SUDAROMŲ SUTARČIŲ PASIRAŠYMO TVARKOS APRAŠO PATVIRTINIMO“ PROJEKTO

 2023 m. gruodžio 4 d.
Šilutė

	         1. Parengto projekto tikslai ir uždaviniai.

	Parengti naujos redakcijos Šilutės rajono savivaldybės vardu sudaromų sutarčių pasirašymo tvarkos aprašą, kuris atitiktų galiojančius teisės aktus (po naujos redakcijos Vietos savivaldos įstatymo įsigaliojimo). Bus patikslinta, kokios sutartys negali būti sudaromos be išankstinio savivaldybės tarybos pritarimo, bei patikslinta sutačių pasirašymo tvarka.
Buvo:
„3. Be išankstinio Šilutės rajono savivaldybės tarybos (toliau – Taryba) pritarimo negali būti sudaromos šios sutartys:
3.1. dėl jungimosi į savivaldybių sąjungas ar prisijungimo prie tarptautinių savivaldos organizacijų;
3.2. dėl bendradarbiavimo su užsienio šalių savivaldybėmis;
3.3. dėl paskolų ėmimo ir teikimo, investicijų, garantijų suteikimo ir laidavimo kreditoriams už Savivaldybės kontroliuojamų įmonių imamas paskolas;
 3.5. dėl disponavimo Savivaldybei nuosavybės teise priklausančiu turtu;
 3.6. dėl Savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise;
 3.7. dėl turto įgijimo, kai Tarybos sutikimu perimamas valstybės turtas savivaldybės savarankiškosioms funkcijoms įgyvendinti, kai šis turtas perduodamas pagal Vyriausybės nutarimus ar kitais Valstybės ir savivaldybių turto valdymo, naudojimo ir disponavimo juo įstatymo numatytais atvejais;
 3.8. dėl bendrų su kitomis savivaldybėmis įmonių, viešųjų įstaigų ir akcinių bendrovių kurių viena iš steigėjų yra  Savivaldybė, steigimo;
 3.9. koncesijų;
 3.10. kitos sutartys, kurių sudarymui Taryba turi pritarti vykdydama įstatymų jai priskirtas funkcijas.“
Bus:
„3. Be išankstinio Savivaldybės tarybos pritarimo negali būti sudaromos šios sutartys:
3.1. dėl valstybinių funkcijų, perduodamų Savivaldybei įgyvendinti;
3.2. jungtinės veiklos arba bendrų viešųjų pirkimų sutartys su valstybės institucijomis, regionų plėtros tarybomis ir (ar) kitomis savivaldybėmis. Šis punktas netaikomas sutartims dėl investicijų projektų įgyvendinimo ne su valstybės institucijomis, kitomis savivaldybėmis ar regionų plėtros tarybomis  (Savivaldybės taryba šiuo atveju priima sprendimus dėl pačių investicijų projektų inicijavimo, dalyvavimo juose, finansinio prisidėjimo ir pan. ir šiuo atveju sutarties projektas neteikiamas Savivaldybės tarybai tvirtinti ar pritarti (išskyrus atvejus, kai to reikalauja galiojantys teisės aktai, investicijų projektus inicijuojantys ar kontroliuojantys subjektai);
3.3. dėl administracinių ir viešųjų paslaugų funkcijų perdavimo kitai savivaldybei ar perėmimo iš kitos savivaldybės;
3.4. dėl Savivaldybės bendradarbiavimo ar jungtinės veiklos su valstybės institucijomis, kitomis savivaldybėmis ar užsienio savivaldybėmis ar institucijomis;
3.5. dėl paskolų ėmimo, finansinės nuomos (lizingo) ir kitų įsipareigojamųjų skolos dokumentų ir garantijų už ilgalaikes paskolas, finansinės nuomos (lizingo) ir pagal kitus įsipareigojamuosius skolos dokumentus teikimo. Išankstinis Savivaldybės tarybos pritarimas nereikalingas, jei keičiant ar papildant šiame papunktyje numatytas sutartis sumažinami pagal jau sudarytas sutartis mokestiniai Savivaldybės įsipareigojimai ar keičiamos neesminės sutarties sąlygos;
3.6. viešojo ir privataus sektorių partnerystės projektų;
3.7. dėl jungimosi į savivaldybių sąjungas, prisijungimo prie tarptautinių savivaldos organizacijų;
3.8. dėl disponavimo Savivaldybei nuosavybės teise priklausančiu turtu;
3.8. dėl Savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise;
3.9. dėl nekilnojamojo turto įgijimo ar pardavimo;
3.10. su kitais asmenimis dėl juridinių asmenų steigimo;
3.11. dėl kitų investicijų sutarčių, kurios nenumatytos Aprašo 3 punkte, arba kurių sudarymą reglamentuoja Savivaldybės tarybos sprendimai;
3.12. koncesijų (partnerystės); 
3.13. kitos sutartys, kurioms sudaryti yra būtinas Savivaldybės tarybos pritarimas arba patvirtinimas pagal galiojančius Lietuvos Respublikos teisės aktus ar atskirus Savivaldybės tarybos sprendimus, ar kontroliuojančių institucijų reikalavimus.“ 


	         2. Kaip šiuo metu yra sureguliuoti projekte aptarti klausimai.

	          Vietos savivaldos įstatymo 15 straipsnio 2 dalies 18 punkte yra reglamentuojama išimtinė Savivaldybės tarybos kompetencija  - savivaldybės vardu sudaromų sutarčių pasirašymo tvarkos aprašo tvirtinimas. Šiuo metu yra galiojantis Šilutės rajono savivaldybės tarybos 2014-11-27 sprendimas Nr. T1-2338 „Dėl Šilutės rajono savivaldybės vardu sudaromų sutarčių pasirašymo tvarkos aprašo patvirtinimo“.  

	 3. Kokių pozityvių rezultatų laukiama.

	Bus patvirtintas Šilutės rajono savivaldybės vardu sudaromų sutarčių pasirašymo tvarkos aprašas, įgyvendintos Vietos savivaldos įstatymo nuostatos.

	          4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	         5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Šilutės rajono savivaldybės tarybos 2014-11-27 sprendimas Nr. T1-2338 „Dėl Šilutės rajono savivaldybės vardu sudaromų sutarčių pasirašymo tvarkos aprašo patvirtinimo“.

	         6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Reikia.

	         7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Išlaidų nebus.

	          8. Projekto autorius ar autorių grupė.

	         Projektą parengė Živilė Targonskienė, Teisės ir civilinės metrikacijos skyriaus vyriausioji specialistė.

	         9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Šilutės rajono savivaldybės vardu sudaromų sutarčių pasirašymo tvarkos aprašas.

	         10. Kiti, autorių nuomone, reikalingi pagrindimai ir paaiškinimai.

	Nėra.




Teisės ir civilinės metrikacijos skyriaus
vyriausioji specialistė                                                                                         Živilė Targonskienė





